《三用韵 其一》
宋代·何梦桂

大钧播万汇，运化元不绝。芸芸方归根，倏见上枝末。

年华逐流波，去去人不识。少壮几何时，忽霍异今昔。

林荫美鸠乳，水滑羡鱼沫。鬒发忽成霜，乍见忽惊惑。

玄化不吾常，吾姑守玄德。千古万古人，等如传舍客。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。